వాహన ధరలో చేర్చొద్దు
ఐఆర్‌డీఏఐ ప్యానల్‌ ప్రతిపాదన
దిల్లీ: వాహనం కొనుగోలు చేయడానికి వెళితే, ఇప్పటి వరకు 'వాహన ధరతో పాటు బీమా ప్రీమియం ఇంత' అని చెప్పి డీలరు వసూలు చేసుకుంటున్నారు. తదుపరి బీమా మొత్తాన్ని సదరు డీలరు తన ఖాతా నుంచి బీమా కంపెనీకి చెల్లిస్తున్నారు. ఇందువల్ల బీమా ప్రీమియం కింద కొనుగోలుదారు నుంచి కంపెనీ నిర్ణయించిన మొత్తమే వసూలు చేస్తున్నారా, అదనంగా అనేది తెలియడం లేదు. అందుకే ఇకపై వాహన ధరను మాత్రమే కొనుగోలుదారు నుంచి డీలర్‌ లేక వాహన బీమా సేవల ప్రొవైడర్‌ (ఎమ్‌ఐఎస్‌పీ) వసూలు చేయాలని బీమా నియంత్రణ, అభివృద్ధి సంస్థ (ఐఆర్‌డీఏఐ) ప్యానల్‌ ప్రతిపాదించింది. వాహన ప్రీమియంను కొనుగోలుదారు నేరుగా బీమా కంపెనీకి చెల్లించాల్సి ఉంటుంది. ఇందువల్ల వాహన కొనుగోలుదార్లకు ముఖ్యంగా తొలిసారి వాహనం తీసుకునే వారికీ స్పష్టత లభిస్తుందని భావిస్తున్నారు. బీమా కింద ఎంత చెల్లిస్తున్నాం, బీమా కవరేజీ ఆప్షన్స్‌ ఎలా ఉన్నాయి.. రాయితీలున్నాయా.. వంటివీ కొనుగోలుదారు పరిశీలించుకునే వీలు లభిస్తుంది. బీమా ప్రీమియం కింద కొనుగోలుదారు చెల్లించిన మొత్తాన్ని తమ ఖాతాకు మళ్లించి, తరవాత తమ ఖాతా నుంచి బీమా కంపెనీకి ఎమ్‌ఐఎస్‌పీ చెల్లించే ప్రస్తుత విధానాన్ని నిలిపివేయాలని సూచించింది. ఈ ప్రతిపాదనల్ని ఐఆర్‌డీఏఐ ఆమోదిస్తే, కొనుగోలుదార్లు బీమా ప్రీమియం, వాహన ధరలను వేర్వేరుగా చెల్లించాల్సి వస్తుంది.
vaahana dharalo cherchoddu
irdai pyanalle pratipaadana
dilli: vaahanam konugolu cheyadaaniki velithe, ippati varaku 'vaahana dharatho paatu beema preemium inta' ani cheppi deelaru vasulu chesukuntunnaru. tadupari beema mottaanni sadaru deelaru tana khata nunchi beema kampeneeki chellistunnaru. induvalla beema preemium kinda konugoludaaru nunchi company nirnayinchina mottame vasulu chestunnara, adanamgaa anedi teliyadam ledu. anduke ikapai vaahana dharanu matrame konugoludaaru nunchi dealery leka vaahana beema sevala providershe (mmiseefpy) vasulu cheyalani beema niyantrana, abhivruddhi samstha (irdai) pyanalle pratipaadinchindi. vaahana preemiyamnu konugoludaaru nerugaa beema kampeneeki chellinchaalsi untundi. induvalla vaahana konugoludaarlaku mukhyamgaa tolisari vaahanam teesukune vaarikii spashtata labhistundani bhaavistunnaaru. beema kinda entha chellistunnam, beema kavarejee apsionse ela unnaayi.. rayitilunnaya.. vantivee konugoludaaru pariseelinchukune veelu labhistundi. beema preemium kinda konugoludaaru chellinchina mottaanni tama khataku mallinchi, taravaata tama khata nunchi beema kampeneeki mmiseefpy chellinche prastuta vidhaanaanni nilipiveyaalani suuchimchimdi. ee pratipaadanalni irdai aamodiste, konugoludaarlu beema preemium, vaahana dharalanu ververugaa chellinchaalsi vastundi.